open-index/open-wikipedia-markdown huggingface dataset:
Frekk og fredelig

***Frekk og fredelig*** er Terje Tyslands åttende plateutgivelse og ble utgitt på Plateselskapet AS i 1985. Albumet lå på VG-lista i åtte uker med sjetteplass som beste plassering.

## Sporliste
#«Hr. President» (Terje Tysland)
#«Så langt herfra» (Terje Tysland)
#«Lange lyse daga» (Terje Tysland)
#«Motgang gjør dæ større» (Terje Tysland)
#«Sjå på mæ» (Terje Tysland)
#«Sei mæ nå» (Terje Tysland)
#«Viggo og Lillian» (Terje Tysland)
#«Æ som fikk skylda» (Terje Tysland)
#«Ny dag idag» (Terje Tysland)
#«Instrumental» (Terje Tysland)

## Medvirkende
### Musikere
*Terje Tysland - sang, gitar, trekkspill, låtskriver
*Pål Kvaløy – Bass
*Bård Svendsen – Keyboard/Kor
*Steinar Krokstad – Trommer
*Hilde Heltberg – Kor
*Åge Aleksandersen – Kor, tekniker og produsent
### Andre medvirkende
* Roger Valstad - tekniker
* Christian Schreiner - tekniker
* Berg & Company - grafisk design
* Foto-Schröder - grafisk design 

## Eksterne lenker
*
Stirling (andre betydninger)

**[[Stirling]]** er en by i Skottland

**Stirling** kan også referere til:

I **geografi**:
* Stirling (region), region i Skottland
* Stirling Castle, en historisk festning i Skottland

**Personer**:
* Robert Stirling (1790–1878), oppfinner av Stirlingmotoren
* Stirling Moss, britisk formel 1-fører

**Stirling** kan også vise til:
* Stirlingmotor, er en varmekraftmaskin

## Se også
*Sterling
Kainn æ få lov

***Kainn æ få lov*** er Terje Tyslands tiende plateutgivelse og er utgitt på Plateselskapet AS i 1988. Albumet lå i ni uker på VG-lista med femteplass som beste plassering.

## Sporliste
#«Hvis du går» (Terje Tysland)
#«Vil itj' ha dåkk her» (Terje Tysland)
#«Hvorfor glemme man» (Terje Tysland)
#«Raske Ragnar» (Terje Tysland)
#«Til Esther» (Terje Tysland)
#«Kainn æ få lov» (Terje Tysland)
#«Æ såg jo en ainn' vei» (Terje Tysland)
#«Vi har en vei å gå» (Terje Tysland)
#«Dra dæm tebake» (Terje Tysland)
#«Du som står midt i vind» (Terje Tysland)

## Medvirkende
### Musikere
*Terje Tysland - sang, gitar, trekkspill, bass, keyboard, programmering, låtskriver, produsent, kor
*Martin Aune – Keyboard
*Carl Haakon Waadeland – Perkusjon
*Kåre Kolve – Saksofon
*Anja Katrine Tomter – Fløyte/Kor
*Torstein Flakne – Gitar på *Hvorfor glemme man* og *Dra mæ tebake*
*Cato Sanden – Gitar på *Kainn få få lov* og slide på *Til Esther*
*Åge Aleksandersen – Gitar på *Vil itj' ha dåkk her*
*Bård Svendsen – Kor
*Berit Nyheim – Kor
*Siri Gellein - Kor
### Andre medvirkende
* Rune Nordal - miks, tekniker
* Roar Øhlander - fotograf
* Roger Valstad - tekniker
* Christian Schreiner - tekniker
* Snorre Pedersen - coverdesign
* Berg & Company - coverdesign

## Eksterne lenker
*
Emilíana Torrini

**Emilíana Torrini Davíðsdóttir** (født 16. mai 1977) er en islandsk musiker. Hun er mest kjent for sitt verdensomspennende debutalbum, *[[Love in the Time of Science]]* fra 1999. Hennes offisielle nettside beskriver hennes musikk som «ukategoriserbar».

## Biografi
Emilíana Torrini har en italiensk far og en islandsk mor, som hun vokste opp med i en by i nærheten av Reykjavík på Island. Hennes far eier og driver en italiensk restaurant. Hun ble kjent på Island i 1994 da hun 17 år gammel vant en sangkonkurranse (på islandsk: *Söngkeppni framhaldsskólanna*), med sangen «I Will Survive». Mellom 1994 og 1996 slapp hun tre album på Island, *Spoon* (sammen med et band ved samma navn), *Crouçie d'Où La* og *Merman*, innen hun for alvor slo igjennom i 1999 med *Love in the Time of Science*. 

Hun var tidligere medlem av den islandske gruppen Gus Gus hvor hun bidro som vokalist til flesteparten av låtene på deres debutalbum, *[[Polydistortion]]* (1997). Den mest minneverdige av disse er kanskje låten «Why», som hun fortsatt iblant fremfører live.

Emilíana sang «Gollum's Song», i slutten av Peter Jacksons film *[[Ringenes herre: To tårn (film)|Ringenes herre: To tårn]]*. Hun skrev også Kylie Minogues låt «Slow» i 2003. Før dette medvirket til en sang på Thievery Corporations album *[[The Richest Man in Babylon]]*,  fra 2002.

Emilíana har turnert med Moby, Sting, Dido, Travis, og Tricky.

## Diskografi
### Album
* 1994 – *[[Spoon (album)|Spoon]]*
* 1995 – *[[Crouçie d'Où La]]*
* 1996 – *[[Merman]]*
* 1999 – *[[Love In The Time Of Science]]*
* 2005 – *[[Fisherman's Woman]]*
* 2008 – *[[Me and Armini]]*
* 2013 – *[[Tookah]]*

### Singler

* 2013 – «Speed of Dark»
* 2009 – «Me and Armini»
* 2009 – «Jungle Drum»
* 2005 – «Heartstopper»
* 2005 – «Sunnyroad»
* 2000 – «Unemployed in Summertime»
* 2000 – «Easy»
* 1999 – «To Be Free»
* 1999 – «Dead Things»
* 1999 – «Baby Blue»

### Samarbeidsalbum
* 2002 – «Heaven's Gonna Burn Your Eyes» (sang) (Thievery Corporation, *The Richest Man in Babylon*)
* 2002 – «Until the Morning» (sang) (Thievery Corporation, *The Richest Man in Babylon*)
* 2002 – «Hold Your Hand» (sang) (Paul Oakenfold, *Bunkka*)
* 1997 – «Why?» (sang) (Gus Gus, *Polydistortion*)
* 1997 – «Is Jesus Your Pal?» (sang) (Gus Gus, *Polydistortion*)

## Referanser


## Eksterne lenker
* 
* 
* 
* 
*  Sangtekster
Gutta på by’n

***Gutta på by'n*** er Terje Tyslands niende plateutgivelse som soloartist og ble utgitt på Plateselskapet AS i 1987. *Gutta på by'n* er den utgivelsen som har solgt mest av Tyslands plater noensinne. Plata lå på VG-lista i 22 uker med andreplass som beste plassering.

## Sporliste
#«Heile livet» (Terje Tysland)
#«Waltzing Mathilda» (Tysland/Peterson)
#«Som en stut» (Terje Tysland)
#«Æ vil værra me» (Terje Tysland)
#«Gutta på by'n» (Terje Tysland)
#«Værra me dit» (Terje Tysland)
#«Hvis du ønske» (Terje Tysland)
#«Himmel'n og tebake» (Terje Tysland)
#«Bula» (Terje Tysland)
#«Langsomt tebake» (Terje Tysland)

## Medvirkende
### Musikere
*Terje Tysland - sang, trekkspill, gitar, keyboard, låtskriver, produsent, tekniker, miks 
*Martin Aune – Keyboard
*Pål Kvaløy – Bass
*Dag Øivind Thingstad – Gitar/Kor
*Bård Svendsen – Keyboard/Kor
*Carl Haakon Waadeland – Trommer
*Claudia Scott – Sang
*Bente Småvik – Kor
*Berit Nyheim – Kor

### Andre medvirkende
* Åge Aleksandersen - tekniker
* Christian Schreiner - tekniker
* Roger Valstad - tekniker
* Rune Nordal - tekniker, miksing
* Roar Øhlander - fotograf
Pouel Kern

**Pouel Kern** (1908–1993) var en dansk skuespiller.

## Biografi

Han ble student i 1928 og ble etter det opptatt på Det kongelige Teaters elevskole 1929&ndash;1931, deretter ble han ansatt på teateret, et teater han var trofast mot i mere enn 50 år.

I løpet av sin lange karriere fikk Pouel Kern en lang rekke roller, og fikk også muligheten fra 1960-tallet å medvirke i en rekke TV-produksjoner, hvor Ka' De li' østers? nok hører til de mest kjente.

Utover arbeidet på teatret og i TV, spilte han også inn en rekke filmer. Han var også flittig benyttet i forbindelse med radioprogrammer.

Pouel Kern var i mange år gift med skuespillerinnen Blanche Funch.

## Filmografi (utvalg)
;1980-tallet 

;1970-tallet

;1960-tallet 

;1950-tallet 

;1940-tallet 

;1930-tallet 

## Referanser


## Eksterne lenker
*
Harstad Oppland Rutebil

**Harstad Oppland Rutebil A/S** (HORB) var et transportselskap i Harstad i Troms. Selskapet ble stiftet 26. april 1922 som Harstad Oppland Rutebilselskap, og var fra starten av eid av Harstad og Kvæfjord kommuner. Selskapet skiftet 2. mars 1948 navn til Harstad Oppland Rutebil A/S. Samtidig kom Trondenes, Sandtorg, Skånland, Astafjord og Tjeldsund kommuner samt Staten med som eiere. Lødingen kommune kom med på eiersiden i 1960.

HORB drev gods- og busstrafikk i eierkommunene. I 1936 fikk selskapet konsesjon på bussruten Harstad-Narvik (selve kjøringen til Narvik begynte imidlertid ikke før i 1938), og fra 1939 kjørte selskapet til Sortland via det nye fergesambandet over Gullesfjorden. I 1961 startet HORB opp godsrute til Fauske (senere også bussrute).På dette tidspunktet hadde HORB også godsruter på Narvik og Sortland. Grytøya kom med på ruteplanen i 1964, og fra 1965 dekket selskapet også Ibestad kommune. 

Fra 1968 hadde HORB også godsrute til Setermoen. Det ble etablert godsruter og personruter til Fauske i samtrafikk med jernbanen. Det var også omfattende langtransport av gods i Norge og til utlandet.

Rutebilstatistikken fra 1978 illustrerer omfanget av selskapets virksomhet den gang. Antall helårs ansatte var 164. Vognparket bestod av 56 personbusser, 18 lastebiler, 16 tilhengere, 15 andre kjøretøyer og 2 kombinerte person- og godsvogner.

Harstad Oppland Rutebil ble kjøpt opp av Nordtrafikk AS på Sortland i 1996. Det avgjørende skjedde på nyåret 1996 da kommunene Harstad og Kvæfjord solgte sine eierandeler til Nordtrafikk, som dermed eide 95 prosent av aksjene. Selskapet skiftet da navn til Nordtrafikk Harstad AS. I 2001 ble Nordtrafikk Harstad innfusjonert i morselskapet Nordtrafikk AS. Nordtrafikk AS ble i sin tur kjøpt opp av Veolia Transport Norge i 2006, og busstrafikken i HORBs gamle område drives i dag under navnet Hålogaland Buss.

Ved oppkjøpet i februar 1996 hadde Harstad Oppland Rutebil 97 ansatte.

## Referanser


## Litteratur
* Bygdnes, F.(2014). X-35: en veteranbuss ser tilbake: en historisk oversikt over rutebilselskapet Harstad Oppland Rutebil som drev buss X-35. Harstad: Rutebilhistorisk forening. Avd Sør-Troms.
* Hole, A.: *Gjennom 50 år 1922-1972 – Harstad Oppland Rutebil A/S*

## Eksterne lenker
* Bilder fra HORB på DigitaltMuseum
Åshild Lofthus

**Åshild Lofthus** (født 18. april 1971) er en norsk snøbrettkjører fra i Vinje i Telemark. Hun kjørte tidligere aktivt for Burton frem til 1993, gjorde det best innenfor de alpine grenene. Hun ble flere ganger europamester og verdensmester og ble verdensmester senest i 1993. Hun er tidenes mestvinnende snowboarder i Norge.
Jonny Hanssen

**Jonny Hansen** (**Hanssen** også benyttet) (født 1972) er en norsk tidligere fotballspiller (midtbane).

## Aktiv

I hjembyen spilte han for Narvik/Nor og Fotballklubben Mjølner.  Deretter var han to perioder i Tromsø Idrettslag (1994-97 og 2000-01, 163 kamper, 15 scoringer) der han blant annet vant Norgesmesterskapet i fotball for herrer 1996. Han hadde et avbrudd der, med tre sesonger i belgiske Eendracht Aalst fra Aalst (1997-2000).
Han spilte for Lyn FC (2002-04, 70 kamper, 9 scoringer) og fikk bronsemedalje fra Tippeligaen 2002.

Han gikk til Aarhus Gymnastikforening af 1880 der han spilte under Sören Åkeby 2004–06, og  var derpå en kort tid i Mjølner i 2006, før han avsluttet sin spillende karriere i Drøbak/Frogn i 2007 ett års tid. Fra 2009 spiller han for Grovfjord Idrettslag og fra november 2009 futsalspiller i eliteserien for Nordpolen FF.

Han har spilt fem landskamper for  1997–2003.

## Trener
Senere var han trener for Frognerparken Fotballklubb i norsk 3. divisjon fotball for herrer. Etter å ha trent Frigg Oslo Fotballklubb omkring år 2012 og Idrettsforeningen Ready opp i 3. divisjon, ble han trener for futsallaget Nordpolen fra Lillehammer i 2014. Han var i 2016 hovedtrener for Hasle-Løren Idrettslag på Løren. I 2018 startet han som trener for Løten Fotballklubb på Løten.

## Referanser


## Eksterne lenker
*
Andreas Evjen

**Andreas Evjen** (født 1969) er en norsk tidligere fotballspiller.

Han spilte for Narvik-klubben  en tid og gikk som broren Thomas Evjen til . Han vant cupen i 1993 og spilte finale i 1996.
Deretter var han i  i  og avsluttet spillerkarrieren i . 

Evjen er per 2016 assistenttrener i .

## Referanser


## Eksterne lenker
*
Værra me mæ hjæm

***Værra me' mæ hjæm*** er Terje Tyslands ellevte plateutgivelse og ble utgitt på Plateselskapet AS i 1990. Albumet lå sju uker på VG-lista med en fjerdeplass som beste plassering.

## Sporliste
#«Værra me' mæ hjæm» (Terje Tysland)
#«Litt forbainna» (Terje Tysland)
#«Et bedre liv» (Terje Tysland)
#«På trynet» (Terje Tysland)
#«Vil du gå fra mæ» (Terje Tysland)
#«Under den samme himmel» (Terje Tysland)
#«Velkommen hjæm» (Terje Tysland)
#«Ta mæ som æ e'» (Terje Tysland)
#«Vi sprang som gale» (Terje Tysland)
#«Bøgda mi» (Terje Tysland)

## Medvirkende
### Musikere
*Terje Tysland - sang, gitar, trekkspill, keyboard, programmering, låtskriver, produsent, mixing
* Phil Barrett - gitarer, dobro, kor, tekniker, produsent, mixing
* Leif Kjøgs Hansen - bass
* Peter Bo Mikkelsen - trommer/perkusjon
* Berit Nyheim - kor
* Bård Svendsen - kor
* Gitte Jonsson - kor på *Velkommen hjæm*
### Øvrige
* Jørn Sørensen - tekniker, mixing
* Gordon Young - teknikerassistent 
* Peter Mark - teknikerassistent 
* Karl Erik Refsnes - fotograf 
* Erling Berg - logo 
* Gul Reklame AS - coverdesign

## Eksterne lenker
*
Best i levende live

***Best i levende live*** er et konsertalbum fra Terje Tysland.

Det er hans tolvte utgivelse og ble utgitt på Plateselskapet AS i 1990.

## Sporliste
#«Rosa» (Terje Tysland)
#«Ringdans» (Terje Tysland)
#«Grævva mæ ned» (Terje Tysland)
#«Klokker'n» (Terje Tysland)
#«Drunk & Happy» (Terje Tysland)
#«Kjærligheitsvise» (Terje Tysland)
#«Send mæ en øl» (Terje Tysland)
#«Storm over åsen» (Terje Tysland)
#«Ka fan e' du så gla' fer» (Terje Tysland)
#«Ei flaske vin» (Terje Tysland)
#«Dørvakta» (Terje Tysland)
#«Bingo» (Terje Tysland)

## Medvirkende
### Musikere
* Terje Tysland - sang, gitarer, trekkspill, låtskriver, produsent, miks
* Martin Aune – Keyboard
* Dag Øivind Thingstad – Gitar/Kor
* Kyrre Sætran – Bass/Kor
* Johnny Frisvoll – Trommer
* Pål Kvaløy – Bass
* Tomas Haugum – Trommer
* Anja Katrine Tomter – Fløyte/Kor
* Astrid Kindem – Kor
### Andre medvirkende
* Sturla Samuelsen - tekniker, miks
* Espen Isaksen - tekniker
* Dag Samuelsen - tekniker
* Tomas Siqveland - miksing
* Jørn Adde - fotograf

## Eksterne lenker
Vik fra mæ!

***Vik fra mæ!*** er Terje Tyslands 13. albumutgivelse og ble utgitt på Plateselskapet AS i 1992. Albumet lå to uker på VG-lista med 20.-plass som beste plassering.

## Sporliste
#«Hei å hå» (Terje Tysland)
#«Vik fra mæ!» (Terje Tysland)
#«Lillemann og Randi» (Terje Tysland)
#«Lang vei tebake» (Terje Tysland)
#«Du sku ha sett mæ no» (Terje Tysland)
#«Når det lir» (Terje Tysland)
#«Det må fan mæ vær nå gærnt med dæ» (Terje Tysland)
#«Morran æ ligg ilein» (Terje Tysland)
#«Langt ifra verden» (Terje Tysland)
#«Litt lei mæ» (Terje Tysland)

## Medvirkende
### Musikere
*Terje Tysland - sang, gitarer, trekkspill, låtskriver, produsent
*Dag Øivind Thingstad – Gitarer
*Kyrre Sætran – Bass
*Martin Aune – Keyboard
*Johnny Frisvoll – Trommer
*Bård Svendsen – Kor
*Rebekka Bachen – Kor
### Øvrige
* Roger Valstad - produsent, tekniker

## Eksterne lenker
*
Baedeker Blitz

**Baedeker Blitz** er vanlig betegnelse på en serie bombeangrep av det tyske Luftwaffe mot byer i Storbritannia under andre verdenskrig. Etter angrep av britiske RAF mot de historiske tyske byene Lübeck og Rostock bestemte den tyske ledelsen seg for gjengjeldelsesangrep mot britiske byer med bevaringsverdige bygninger. Etter sigende ble bombemålene plukket ut av en turistguide, fra forlaget Baedeker, derav navnet Baedeker Blitz. Det er ikke dokumentert at Luftwaffe faktisk brukte reisehåndboken i planleggingen.

Byene Exeter, Bath, Norwich, York og Canterbury ble bombet i perioden fra 23. april til 6. juni 1942. 1&nbsp;637 sivile ble drept, 1&nbsp;760 ble såret og over 50&nbsp;000 bygninger ble ødelagt, blant de flere kjente gamle bygg.

## Referanser


## Eksterne lenker
* BBC nettsted om Baedeker Blitzen (engelsk)
* Bath blitz memorial project (engelsk)
Transformer

***Transformer*** er et Lou Reed-album fra 1972. Det er Lou Reeds andre studioalbum. I motsetning til forgjengeren, albumet Lou Reed, som inneholdt åtte sanger som var til overs etter Velvet Underground-tida, består dette albumet hovedsakelig av nytt materiale. Det er imidlertid også her noen sanger fra VU-perioden: Velvet Underground-innspillinger av «Andy's Chest» og «Satellite of Love» ble utgitt i henholdsvis 1985 og 1995, og «New York Telephone Conversation» og «I'm So Free» skal ha blitt spilt under Velvets konserter i Max's i Kansas City sommeren 1970.

*Transformer* ble produsert av David Bowie og Mick Ronson, som begge hadde blitt enormt inspirert av Velvet Underground. Albumet inneholder noen av Reeds mest kjente sanger, deriblant «Walk on the Wild Side», «Perfect Day» og «Satellite of Love», og sørget for at han ble en internasjonalt kjent artist.

«Andy's Chest» var spilt inn i 1969 for Velvet Undergrounds såkalte tapte album (se VU og Another View) og man vurderte å ha med «Satellite of Love» på bandets album *Loaded* fra 1970, men ingen av sangene ble brukt. Den popete up tempo-stemningen i disse sangene ble roet ned for å gjøre de om til ballader. Selv om Lou Reed er ført opp som låtskriver på alle albumets sanger, har det gått rykter om at «Wagon Wheel» egentlig er skrevet av David Bowie. 

*Transfomer*s førstesingel, «Walk on the Wild Side», ble en internasjonal hit, til tross for en ganske røff tekst (sangen ble endret på i noen land og forbudt i andre) og den regnes av svært mange for å være Lou Reeds signatursang. «Satellite of Love» ble utgitt i februar 1973. I 2002 kom en jubileumsutgave av albumet; i tillegg til demoer av «Hangin' Round» og «Perfect Day» finner man også et skjult spor, hvilket inneholder en reklame for albumet. 

Bildet på coveret ble tatt av Mick Rock.

*Transformer* ble kåret som nummer 55 på NMEs liste over verdens beste album. I 2003 ble albumet nummer 194 på magasinet Rolling Stones liste over de 500 beste albumene. Det ligger også på Q Magazines liste over de 100 beste albumene.

## Sporliste
Alle sangene er skrevet av Lou Reed.

**Side en**
# «Vicious» – 2:58
# «Andy's Chest» – 3:20
# «Perfect Day» – 3:46
# «Hangin' 'Round» – 3:35
# «Walk on the Wild Side» – 4:15
**Side to**
# «Make Up» – 3:00
# «Satellite of Love» – 3:42
# «Wagon Wheel» – 3:19
# «New York Telephone Conversation» – 1:33
# «I'm So Free» – 3:09
# «Goodnight Ladies» – 4:31

## Eksterne lenker
*
Jytte

**Jytte** er et kvinnenavn med flere mulige opprinnelser. Det kan være:
* et navn med norrøn opprinnelse som betyr «kvinne fra Jylland». Jylland har opprinnelse i det germanske ordet **eutha*, «mann».
* en kjæleform av kvinnenavnet *[[Judit]]*, som har opprinnelse i hebraiske *Jehudith*, «kvinne fra Judea». Judea betyr «velsignet land».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Jytte Abildstrøm (1934–2025), dansk teaterdirektør
* Jytte Hilden (f. 1942), dansk politiker
* Jytte Kvitle, norsk forfatter og sykepleielektor
* Jytte Sonne Juliussen, norsk politiker
* Jytte Klausen (f. 1954), dansk-amerikansk sammfunnsviter

## Referanser


## Eksterne lenker
*
Spezia Calcio 1906

**Spezia Calcio 1906** er en italiensk fotballklubb fra La Spezia. Klubben ble grunnlagt i 1906. Spezia har vunnet Serie A én gang, og spiller hjemmekampene sine på Stadio Alberto Picco.

## Spillerstall
Oppdatert 3. november 2024.

### Utlånte spillere

## Meritter
* **[[Serie A]] (1):** 1943/1944

## Kjente spillere
*  Goran Pandev
*  Luciano Spaletti
*  Cristian Zaccardo
*  Enrico Albertosi
*  Sergio Battistini

## Referanser


## Eksterne lenker
*
Jette (navn)

**Jette** er nordisk, nederlandsk og tysk kvinnenavn. Navnet er mest brukt i Danmark.

## Etymologi
*Jette* er opprinnelig dannet som en nederlandsk og nordisk kortform av kvinnenavnet *[[Henriette]]*, et opprinnelig fransk kvinnenavn. *Henriette* er dannet som en feminin form av *[[Henry (navn)|Henry]]*, et mannsnavn med opprinnelse i det middelhøytyske navnet *Haimirich*, som betyr «hjemmets hersker».

*Jette* er også en kjæleform av det norske kvinnenavnet *Gjertine*, som er dannet av mannsnavnet *Gjert*, som er en norsk skrivemåte av lavtyske *Gert*. Dette navnet er igjen en kortform av *Gerret*, som selv er en kortform av *[[Gerhard]]*, et gammelhøytysk mannsnavn med opprinnelse i *ger*, «sverd», og *harti*, «hard, sterk».

## Utbredelse

|}

## Kjente personer med navnet
Personene i listen er ordnet kronologisk etter fødselsår.
* Jette Harthimmer (f. 1960), dansk klarsynt
* Jette A. Kaarsbøl (f. 1961), dansk forfatter
* Jette F. Christensen (f. 1983), norsk Arbeiderparti-politiker
* Jette Frølich, dansk designer
* Jette van der Meij, nederlandsk skuespiller

## Referanser


## Eksterne lenker
*
Alifatisk forbindelse

**Alifatisk forbindelse** er betegnelsen for de organisk kjemiske forbindelser som inneholder kjeder av karbon. Fettstoffer inneholder slike alifatiske kjeder. Opprinnelig ble alifatisk brukt til å betegne alkaner, men i den senere tid har de blitt brukt som benevnelse for alkaner, alkener, alkyner og visse sykliske forbindelser.

Forbindelser som ikke er alifatiske, kalles for Aromatiske forbindelser.

## Eksempler

## Fotnoter


## Litteratur

* 
* 
* 
* 
*
Mike Paradinas

**Mike Paradinas** (født 1971 i London) er en engelsk elektronisk musiker, mest kjent under artistnavnet *µ-Ziq* samt eier av plateselskapet Planet Mu.

## Biografi
Paradinas begynte å spille keyboards tidlig på 80-tallet og lyttet til new waveband som The Human League og New Order. Han spilte i flere band, bl.a. åtte år i bandet Blue Innocence. 
I 1992, mens han studerte arkitektur begynte han å produsere musikk under navnet *µ-Ziq*. Hans første utgivelse var *Tango N' Vectif* utgitt på Richard D. James og Grant Wilson-Claridges selskap Rephlex. 

I 1994 gjorde han en remix av britpopbandet The Auteurs for Virgin Records. Selv om denne remix-EP-en var langt fra å toppe noen salgslister signerte Virgin Paradinas, og ga han sitt eget underselskap Planet Mu, for å gi ut sin egen og andre liknende artisters musikk. Paradinas brøt i 1998 med Virgin og etablerte Planet Mu som sitt eget uavhengige selskap. 

I 1997 skiftet han stil og mikset eksperimentell elektronisk musikk med drum and bass. Dette året turnerte han også med Björk, noe som inspirere hans neste album *Royal Astronomy* i 1999, med sin blanding av bisarre vokal, strenginstrumenter og breakbeat. I disse årene ble alt hovedsakelig utgitt på mer kommersielle Astralwerks. 

Siden 2002 har han brukt Logic Studio i sin komposisjon, og fortsetter å gi ut musikk for Planet Mu. 

### Diskografi
#### Som µ-Ziq
##### Album
* Tango N' Vectif (1993)
* Bluff Limbo (1994)
* In Pine Effect (1995)
* Lunatic Harness (1997)
* Royal Astronomy (1999)
* Bilious Paths (2003)
* Duntisbourne Abbots Soulmate Devastation Technique (2007)

##### EP-er
* PHI*1700 [U/V] (1994)
* The Auteurs Vs µ-Ziq (1994)
* Salsa With Mesquite (1995)
* Urmur Bile Trax Volume 1 & 2 (1997)
* My Little Beautiful (1997)
* Brace Yourself (1998)
* The Fear (1999)
* Ease Up (2005)

#### Som Tusken Raiders / Rude Ass Tinker
* Bantha Trax (1995)
* Bantha Trax Vol. 2 (1999)
* The Motorbike Track (1999)
* Imperial Break (2001)

#### Som Jake Slazenger
* Makesaracket (1995)
* Megaphonk (1995)
* Nautilus (1996)
* Das Ist Ein Groovybeat, Ja (1996)
* Pewter Dragon (2006)

#### Som Kid Spatula
* Spatula Freak (1995)
* Full Sunken Breaks (2000)
* Meast (2004)

#### Som Gary Moscheles
* Shaped to Make Your Life Easier (1996)

### Samarbeid
#### Diesel M (med Marco Jerrentrup)
* M for Multiple (1993)
* M for Mangoes (1995)

#### Mike & Rich (med [[Aphex Twin]])
* Expert Knob Twiddlers  (1996)

#### Slag Boom Van Loon (med [[Speedy J]] aka Jochem Paap)
* Slag Boom Van Loon (1998)
* So Soon (2001)

## Referanser
Hovmantorp

**Hovmantorp** er et tettsted i Lessebo kommune i Kronobergs län i Småland i Sverige. Tettstedet ligger ved jernbana mellom Kalmar og Växjö. I 2010 hadde tettstedet  innbyggere.

Sangerinnen Charlotte Perrelli er fra Hovmannstorp.

## Referanser
Mohammed Sayyid Tantawi

**Mohammed Sayyid Tantawi** (arabisk: ) (født 28. oktober 1928, død 10. mars 2010) var en egyptisk storimam av al-Azhar-moskeen og storsjeik av al-Azhar-universitetet. Han ble beskrevet som «muligens den fremste sunniarabiske lederen», og «anerkjent som den høyeste spirituelle lederen for nesten en milliard sunnimuslimer». Ifølge danske BT ble han regnet som muslimenes svar på paven.

## Referanser
Kosta

**Kosta** er et tettsted i Lessebo kommune i Kronobergs län i Småland i Sverige. I 2010 hadde tettstedet 884 innbyggere.

Sveriges eldste glassverk som fremdeles er i drift ligger i Kosta og har vært i drift siden 1742. Anders Koskull og Georg Bogislaus Staël von Holstein grunnla Kosta glassverk og både det og tettstedet ble oppkalt etter deler av navnene; **Ko**skull og **Sta**ël.

## Referanser
Rawhi Fattuh

**Rawhi Fattuh** (arabisk: ) (født i 1949 i Barqa, Gaza) er en palestinsk politiker som var formann i Palestinas lovgivende forsamling. Han var også interimspresident i den palestinske selvstyremyndigheten etter dødsfallet til Yasir Arafat den 11. november 2004, frem til 15. januar 2005. Han skulle holde denne posten i 60 dager, ifølge palestinsk lov, frem til et nytt valg ble avholdt. Valget ble avholdt og vunnet av Mahmoud Abbas, som trådte inn i stillingen den 15. januar 2005.

## Se også
* President i den palestinske selvstyremyndigheten
The Raconteurs

**The Raconteurs** (også kjent som *The Saboteurs* i Australia) er et amerikansk rockeband etablert i 2005 i Detroit.

Bandet kan beskrives som en supergruppe og består av gitarist og sanger Jack White (kjent fra The White Stripes, gitarist og sanger Brendan Benson, bassist Jack Lawrence (kjent fra The Greenhornes og Blanche) og trommeslager Patrick Keeler (kjent fra The Greenhornes). Bandets tekster blir skrevet av Jack White og Brendan Benson.

## Historie
Bandets debutsingle «*Steady, As She Goes / Store Bought Bones*» ble lansert 30. januar 2006 som 7"-vinylskive og var begrenset til 1 000 eksemplarer. Senere samme år ble den utgitt som CD. Debutalbumet *[[Broken Boy Soldiers]]* ble gitt ut 15. mai 2006. De ble i 2007 nominert til Grammy i kategoriene *Beste rockealbum* (*Broken Boy Soldiers*) og *Best Rock Performance by a Duo or Group with Vocal* (*Steady, As She Goes*). Begge kategoriene ble vunnet av Red Hot Chili Peppers.

Gruppens andre album, *[[Consolers of the Lonely]]*, ble gitt ut 25. mars 2008. Samme dag ble albumets første single gitt ut, «*Salute Your Solution*».

## Diskografi
### Album
* Broken Boy Soldiers (2006)
* Consolers of the Lonely (2008)

### Singler
* Steady, As She Goes/Store Bought Bones (2006)
* Hands (2006)
* Broken Boy Soldier (2006)
* Level (2006)
* Salute Your Solution (2008)
* Many Shades of Black (2008)
* Old Enough (2008)
* Consoler of the Lonely (2008)

## Eksterne lenker
* 
* 
* 
*
Lagan (tettsted)

**Lagan** er et tettsted i Ljungby kommune i Kronobergs län i Småland i Sverige. I 2010 hadde tettstedet  innbyggere.

Tettstedet har fått sitt navn etter elven Lagan.

## Referanser
Agunnaryd

**Agunnaryd** er et småsted i Ljungby kommune i Kronobergs län i Småland i Sverige. I 2015 mistet Agunnaryd sin status som tettsted på grunn av at folketallet falt til under 200 personer. Agunnaryd ble i stedet en *småort*.

## Bebyggelse og arbeidsliv
Bebyggelsen i Agunnaryds, som også kalles Bråna, er samlet vest for gjennomfartsveien. Den består fremfor alt av eneboliger av varierende alder. 

De fleste beboerne er pendlere med arbeidssted i Ljungby, men også i Liatorp og Älmhult. Det er ca. 100 arbeidsplasser på stedet, hovedsakelig innen produksjon og utdanning. I Agunnaryd finnes det blant annet en landhandel, trelast- og byggefirma. 

Agunnaryd var et av de områdene som i juni 2005 ble hardest rammet av orkanen Gudrun.

## IKEA
Agunnaryds mest kjente firma er IKEA. Selskapet har sin opprinnelse i Agunnaryd, der det ble grunnlagt i 1943 av Ingvar Kamprad i Älmtaryd, Agunnaryd og i 1953 flyttet til Älmhult, der det vokste seg stort. I tiden i Agunnaryd var det bare et mindre postordrefirma. A-en i IKEA står for Agunnaryd.

## Referanser


## Eksterne lenker
* 
* Agunnaryd.se (lokalt nettsted)
Manfredonia

**Manfredonia** er en by i provinsen Foggia i regionen Puglia i Italia med omkring 55&nbsp;000 innbyggere. Byen ligger ved kysten av Adriaterhavet, omkring 35&nbsp;km nordøst for Foggia med jernbane og sør for fjellet Gargano,

## Historie
Området rundt Manfredonia ble bosatt i antikken av dauni-stammen, som kom hit fra Illyria. Den blomstrende greske kolonien kom senere inn under samnittene og ble gjenerobret rundt 335 f.Kr. av kong Aleksander av Ípiros, Aleksander den stores onkel. I 189 f.Kr. ble den erobret av romerne.

I 663 ble den erobret av og ødelagt av slavere. På 800-tallet var den en periode underlagt sarasenerne.

I 1042 gjorde normannerne byen til sete for et av deres tolv grevskap, mens Monte Gargano ble værende under Østromerriket. Normannerne vant en avgjørende seier der over den østromerske Argyrus i 1052. Byen ble så erkebispedømme i det normanniske grevskapet Puglia.

Etter et jordskjelv i 1223 ble vannet i lagunene helseskadelig og den gamle byen ble forlatt. Den moderne byen Manfredonia ble bygd av kong Manfred mellom 1256 og 1263, noen kilometer fra ruinene av den antikke byen.
 
I 1528 stod Manfredonia i mot et fransk angrep ledet av vicomten av Lautrec. I 1620 ble den ødelagt av osmanerane, som kun etterlot borgen og deler av bymurene.

## Sport
Fotballklubben SS Manfredonia Calcio fra Manfredonia spiller i Lega Pro Seconda Divisione.

## Referanser


## Eksterne lenker
*
Jean-Paul Marat

**Jean-Paul Marat** (født 24. mai 1743, død 13. juli 1793) var en sveitsiskfødt fransk vitenskapsmann og lege, som gjorde mye av karrieren i England. Han er best kjent for sin aktivitet under den franske revolusjon. 

## Liv og virke
### Bakgrunn
Faren kom fra Sardinia og var katolikk før han konverterte og ble kalvinist. Han flyttet til Sveits der han virket som lege, giftet seg og fikk seks barn hvorav Jean-Paul var den eldste. Familienavnet var egentlig *Mara* og det var Jean-Paul som la til en **t,** for å virke mer fransk. Han forlot hjemmet da han var 16 år og etter å ha lest medisin i Bourdeaux og Paris. 

### Virke i England
Han flyttet ved 22 års alder til England (1765-77). Han virket der som lege, ikke uten fremgang. Han fikk et hedersdoktorat ved Andrew's University og publiserte noen vitenskapelige studier. 

Marats interesse strakk seg imidlertid også til felt utenfor medisinen. Han publiserte blant annet et *«Essay on Man»*, et forsøk på en analyse av sambandet mellom sjel og legeme, og et politisk arbeide, *«The Chains of Slavery»*, som var et angrep på despotisme. Han var ved denne tid ikke radikal. En god konge i spissen for et konstitusjonelt monarki så han som den beste styreformen.

I 1776 flyttet Marat til Paris etter en kort opphold hos familien i Genève.

### Virke under revolusjonen
Marat virket fortsatt som lege i Frankrike, og ble politisk aktiv straks etter revolusjonsutbruddet i 1789. Han utgav den populære avisen *L`Ami du peuple* (*Folkevennen*). Han oppfordret til ytterligheter i oppgjøret med dem han anså som revolusjonens fiender, og angrep også den grunnlovsgivende nasjonalforsamlingen. I den radikale Cordelier-klubben hørte han til den ytterliggående fløyen. Han hadde også fiender, og det ble utstedt arrestordre mot ham, slik at han måtte flykte til England. 

Han vendte snart tilbake, ble medlem av kommunestyret i Paris, og i 1792 kom han med i Nasjonalkonventet. Hans angrep på de mer moderate motstanderne ble voldsommere, og man fikk ham stilt for domstol anklaget for opprørsstiftelse, men han ble frikjent. Han bidro til girondinernes fall i mai 1793, og nøt stor popularitet. 

Marats fiender, som også befant seg blant revolusjonstilhengerne, mislikte hans hatefulle retorikk. En ung pike fra Caen, Charlotte Corday, ble mottatt av ham mens han lå i badekaret, der hun drepte ham med kniv. Hun ble henrettet i giljotinen, og Marat var nå revolusjonsmartyr og ble stedt til hvile under stor høytidelighet i Panthéon. Men stemningen vendte seg raskt. Robespierre og hans terrorvelde falt i 1794, og allerede året efter ble Marats lik fjernet fra Panthéon.

## Referanser
Farouk Kaddoumi

**Farouk Kaddoumi** (arabisk: ) (18. august 1931 ved Nablus på Vestbredden -22. august 2024), også kjent som **Abu al-Lutf**, var en palestinsk generalsekretær i Fatahs sentralkomité og PLOs politiske avdeling i Tunisia.

I 1960 begynte Kaddoumi i Fatahs avdeling i De forente arabiske emirater. I perioden 1965–1966 arbeidet han i Helsedepartementet i Kuwait, men ble i 1966 utvist fra landet på grunn av anti-statlige aktiviteter knyttet til PLO. Etter 1973 ledet Kaddoumi sin egen politiske avdeling i Damaskus, Syria. Kaddoumi var bosatt i Tunis siden tidlig på 1980-tallet, hvor PLO hadde sin base etter at de evakuerte fra Libanon. 

Kaddoumi var imot Osloavtalen, som han anså som et svik mot PLO. Etter at avtalen var underskrevet i 1993, nektet Kaddoumi å flytte til de palestinske territoriene sammen med resten av ledelsen i PLO. Fra eksil fortsatte Kaddoumi å argumentere for en hardere holdning overfor Israel. Han satt på sidelinjen av palestinsk politikk i over et tiår, ettersom sentrum av den politiske makten ble flyttet til Gaza og deretter til Ramallah.

## Referanser
Traryd

**Traryd** er et tettsted i Markaryd kommune i Kronobergs län i Småland i Sverige. I 2010 hadde tettstedet 660 innbyggere.

Elven Lagan renner gjennom Traryd.

## Referanser
Urshult

**Urshult** er et tettsted i Tingsryd kommune i Kronobergs län i Småland i Sverige. I 2010 hadde tettstedet 794 innbyggere.

## Referanser


## Eksterne lenker
*
Snabelsko

**Snabelsko**, også kalt **nebbsko**, **poulaine** og **crackow**, er myke, hælløse sko med spisse, snabelliknende skotupper. Slikt fottøy var særlig populært i høymiddelalderens overklassemote på 1300- og 1400-tallet. 

Betegnelsen *snabelsko* er også brukt om babuscher, en type tøffel med stiv, oppbøyd skotupp, et fottøy som inngår i enkelte folkedrakter, blant annet på Balkan  og i Tyrkia. Liknende tøffelliknende sko med snabelspiss har også lange tradisjoner i India. Samenes tradisjonelle sko av reinskinn, såkalte kommager, bellingskaller eller skaller, har ofte også oppoverbøyd snabeltupp. *Snabelsko* kan dessuten brukes om en type hestesko.

## Snabelsko i den europeiske middelaldermoten

## Andre typer snabelsko (utvalg)

Fil:Babusch, Nordisk familjebok.png|Tyrkiske babuscher, myke sko eller tøfler med oppstående snute og uten hælkapper, kom fra arabernes *babus* og ble modell for vestens pampusser, pelskantede oversko og tøfler for barn og hjemmebruk.
File:Nutukkaat.JPG|Skaller, tradisjonelle samesko av reinsdyrskinn med krumme «snabeltupper».
File:Österbottnisk bonde Ulo.jpg|Bonde fra Ulo i Østerbotten iført tradisjonell drakt med blant annet *näbbskor*, «nebbsko» som ble brukt i både Norrland og Finland.
File:Somewhat pointy shoe.jpg|Moderne *poulaine*. 
File:Goth Pikes winkle picker shoes.jpg|Spisse goth-sko (*gothic winkle pickers*) med beltespenner med kisteformet dekor.

## Se også
* Skaller
* Patiner, tretøfler som ble brukt under myke sko

## Referanser

## Eksterne lenker
* 
* Europeiske snabelsko fra middelalderen (på engelsk) 
* Hvordan lage snabelsko av vanlige sko (på engelsk)
* Bilder (''Masculinidade x poulaines'')
* Snabelsko med undersko på plansje i ''Nordisk familjebok'' (1917, på svensk)
Alstermo

**Alstermo** er et tettsted i Uppvidinge kommune i Kronobergs län i Småland i Sverige. I 2010 hadde tettstedet 829 innbyggere. 

## Geografi
Alstermo ligger langs Alsteråns bredder i et meget skogrikt område i Uppvidinge kommune i landskapet Småland. Fra Alstermo er det ca. 65&nbsp;km til Växjö, Kalmar og Oskarshamn.

## Historie
Stedet har hatt flere navn og ble først kalt Björkdala. På 1700-tallet var det et jernverk ved Alsterån.

Navnet Hohult kommer fra en går fra 1400-tallet. Da det i 1920-årene ble bygd jernbanestasjon på banen mellom Växjö och Oskarshamn, fikk den navnet Hohultslätt. Navnet Alstermo stammer fra Alstermo Bruk og ble vedtatt etter en folkeavstemning i 1970.

Hohultslätt var i årene 1942-54 municipalsamhälle.

## Aktiviteter
I Alsterån er det muligheter for bading, sportsfiske og kanoturer. Stedet er også velegnet for andre fritidsaktiviteter som skogsturer, sykling, ridning, bær- og soppturer osv. Det finnes tennisbaner, fotballbane, idrettshall og skytebane. Om vinteren er det gode forhold for skøyteløp og langrenn.

Idrettsfasilitetene brukes stort sett av idrettslaget Alstermo IF som driver med fotball, håndball, turn, orientering og langrenn.

## Referanser
Psykedeliske stoffer

**Psykedeliske stoffer** er en gruppe psykoaktive stoffer som inneholder blant annet LSD, psilocybin fra fleinsopp, meskalin fra Peyote-kaktusen, 2C-B, LSA og DMT. De fleste av de psykedeliske stoffene er enten tryptaminer eller fenetylaminer (unntakene er ketamin, virkestoffene i Salvia Divinorum, enkelte arter blant nattskygge-plantene og noen andre mindre psykedeliske planter), men på tross av kjemiske variasjoner er rusopplevelsene ganske like, selv om dosering og varighet varierer fra stoff til stoff.

## Virkningsmekanisme
Det er fortsatt uklart akkurat hvordan psykedeliske stoffer fungerer, men det er påvist at de bindes til serotonin-reseptorer, og gjennom det skaper rusreaksjonen i brukeren.

Psykedeliske stoffer - LSD,  psilocybin, ecstacy, ayahuasca, meskalin - har innvirkning på hjernen. De virker på hjernen gjennom aktivering av 5-HT2A-reseptorer - en type serotoninreseptor. I den psykedeliske rusen virker 5-HT2A-antagonister (LSD, psilocybin, ecstacy, ayahuasca, meskalin) på synapser i hjernen, i prefrontal cortex og hvilenettverket (Default Mode Network). Der fremkaller de på kjemisk vis subjektive følelser. Dette er kunstige - midler til å fremkalle bl.a. innsiktsfølelser på. De vil virke overbevisende fordi 5-HT2A-reseptorene samvirker med glutamatreseptorer og forsterker signalene i disse siste. Dette leder til at styrken og intensiteten i tankeprosessene skrus opp.   

**Legemiddel?** For å bli godkjent som legemiddel er det store krav til nytteeffekt og sikkerhet. Pr 2025 er det ingen tydelige resultater med hensyn til  ønsket effekt av aktuelle psykedelika og hva som eventuelt ville være beste dosering. Det er komplisert å vurdere doseringer. Flere studier med nødvendig standard trengs for å gi et tilstrekkelig grunnlag for å vurdere effekt, samt unngå uønsket virkning.  

## Eksterne lenker
* PiHKAL er et omfattende oppslagsverk om psykedeliske fenetylaminer
* TiHKAL er et omfattende oppslagsverk om psykedeliske tryptaminer

## Referanser
Angelo Cocchi

**Angelo Cocchi** (født 1597 i Firenze i Italia, død 1633 i Fu'an i provinsen Fujian i Kina) var en italiensk katolsk prest tilhørende dominikanerordenen. Han ble den første dominikaner etter middelalderen som virket som misjonær i Kina.

Pater Cocchi kom som superior for dominikanerne i Taiwan (Formosa) i 1629. I 1631 satte han avsted sammen med en annen dominikaner og med noen apanske og filippinske soldater som utsending for Formosas spanske guvernør for å søke handelsprivilegier med Kina. Etter å ha slitt med stormer og pirater ble de  1. januar 1632 vasket opp på provinsen Fujians kyster. De ble en stund internert i Fuzhou. Etter en tid bestemte den kinesiske guvernør seg for å sende pater Cocchi tilbake til Formosa, ettersom kineserne var uinteresserte i å innrømme Spania noen handelsrettigheter. Men Cocchi, som hele tiden hadde hatt kinamisjon for øye, lot i stedet en japansk katolikk ta hans plass og returnere til Formosa. Selv tok han til å kle seg som en kineser, og fikk kontakt med jesuittpateren Giulio Aleni som hjalp ham med å slå seg ned i landsbyen Fuan der det bodde mange kristne. 

Han meldte til sine overordnede i dominikanerordenen i Manila at fremtidige misjonærer måtte kle seg som kinesere og tilpasse seg deres sedvaner, lære seg språket og følge jesuittenes eksempel hva gjaldt misjonsmetodene.

Han forble i Fuan inntil sin død i 1633.  

## Litteratur
* Andrew C. Ross: *A Vision Betrayed: The Jesuits in Japan and China, 1542-1742*, Edinburgh University Press, 1994, s. 178
Gemla

**Gemla** er et tettsted i Växjö kommune i Kronobergs län i Småland i Sverige. I 2010 hadde tettstedet  innbyggere.

Proffsyklisten Gustav Larsson er fra Gemla.

## Referanser
Kalvsvik

**Kalvsvik** er ei bygd i Växjö kommune i Kronobergs län i Småland Sverige. I 2010 hadde stedet 51 innbyggere.

## Referanser
Thon Senter Vormsund

**Thon Senter** **Vormsund**, tidligere **AMFI Eurosenteret**, er et kjøpesenter i Vormsund i Nes kommune, Akershus. Senteret inneholder en rekke butikker, serveringssteder og kontorer. I tilknytning til kjøpsenteret finnes også et hotell. Senteret åpnet høsten 1987.

Kjøpesenteret byttet navn fra AMFI Eurosenteret til Thon Senter Vormsund i mars 2026.

## Referanser


## Eksterne lenker
*
Terrorangrepet i Piliyandala 25. april 2008

**Terrorangrepet i Piliyandala 25. april 2008** skjedde da en bombe gikk av på en buss i byen i Piliyandala like ved Colombo, Sri Lanka.

## Bakgrunn
Tamiltigrene har slåss siden 1983 for en uavhengig stat for Sri Lankas etniske tamilminoritet i nord og øst, etter tiår med å bli marginalisert av den Sinhalese-dominerte regjeringer. Kampen har krevd livene til mer enn 70&nbsp;000 mennesker.

Sentrale representanter for regjeringen har lovet å knuse opprørsgruppen innen 2008, og kampene har rast i månedsvis på frontlinjene av den de facto staten i nord.

Den srilankiske hæren har i tiden før dette terrorangrepet drevet med flere militære offensiver nord i landet hvor Tamiltigrene er sterkest. Tidligere i uka ble nesten 60 opprørere drept i løpet av to dager med kamper. I januar 2008 brøt regjeringen en våpenhvileavtale fra 2002. Myndighetene hevdet at våpenhvilen ble brukt av Tamiltigrene til å omorganisere seg og ruste opp.

## Angrepet
En bombe plassert på taket, gikk av ombord på en buss på ettermiddagen (lokal tid).

### Skader
Ti mennesker ble drept momentant iflg meldinger i media, mens 14 skal ha dødd på vei til sykehus, mens 63 ble såret i terrorangrepet. Alle drepte og sårede var sivile, ifølge politiet. To av de sårede døde senere.

## Ansvar
Ingen tok på seg ansvaret, men tilsvarende angrep har en beskyldt Tamiltigrene for å stå bak. Myndighetene arresterte etterhvert 9 personer, som de anklaget for å ha noe med angrepet å gjøre.

## Se også
Informasjon om tilsvarende angrep på busser på Sri Lanka i 2008:
* Terrorangrepet i Buttala 16. januar 2008
* Terrorangrepet på en skolebuss i Madhu 29. januar 2008

## Referanser


## Eksterne lenker
*  BBC News: In pictures: Colombo bus blast
Korallbusk

**Korallbusk** (*Erythrina crista-galli*) er et blomstrende tre i erteblomstfamilien som hører hjemme i Argentina, Uruguay, Brasil og Paraguay. Treet blir brukt som prydbusk i andre land.

Treets blomster er nasjonalblomster både i Argentina og Uruguay. Det er også offisielt bytre i Los Angeles i California.

Korallbusken er et lite tre, som normalt bare blir 5-8 meter, men kan bli opptil 10 meter høyt. Treet blomstrer fra oktober til april i Sør-Amerika og fra april til oktober på den nordlige halvkula. Blomstene er rike på nektar.

Treet vokser langs elver, sumper og våtlandsområder.

## Litteratur
* 
* 
* 

## Eksterne lenker
*
Eneryda

**Eneryda** er et tettsted i Älmhult kommune i Kronobergs län i Småland i Sverige. I 2010 hadde tettstedet 338 innbyggere.

## Referanser


## Eksterne lenker
*
Arbeidersanger

**Arbeidersanger** er en moderne form for folkeviser med utgangspunkt i arbeiderklassens leve- og arbeidsvilkår.

Arbeidersangene oppsto med framveksten av en egen arbeiderklasse etter den industrielle revolusjon som et ledd i en eldre tradisjon med realistiske folkeviser.

I ulike land artet fenomenet seg på ulike måter, avhengig av hvilken visekultur som alt fantes i landet, og etter hvilke mål arbeiderklassen jobbet ut fra.

Etter oktoberrevolusjonen i Russland fikk arbeiderkultur og arbeidersanger et oppsving over hele verden, og ble flittig brukt både som propaganda og underholdning både av kommunister og sosialdemokrater.

Etter andre verdenskrig hadde de tradisjonelle arbeidersangene i stor grad utspilt sin rolle, og ble mindre brukt til annet enn underholdning og for å bevare historikk i arbeiderbevegelsen.

Av de mest kjente norske komponistene av arbeidersanger var Jolly Kramer-Johansen og Dagfin Rimestad.
Arm

**Arm**, **frambein** eller **forbein** er i anatomien en betegnelse for de øvre eller fremre lemmene hos dyr. Begrepet brukes også om liknende lemmer, hos firbente dyr eller hos blekksprut. 

I menneskets anatomi betegner arm spesifikt kroppsdelen mellom skulderen og albuen. Mellom albuen og vristen/håndleddet finnes underarmen. Normalt vil ordet arm i dagligtale referere til hele kroppsdelen fra skulderen til håndleddet.

Hos primater er armene svært godt tilpasset klatring og avanserte, manipulative bevegelser og oppgaver. Kuleleddet i skulderen gjør det mulig å bevege armene sirkulært, mens de to benene i underarmen kan roteres rundt hverandre og gi enda større bevegelse og aksjonsradius. 

Mennesker har normalt to armer, en på hver side av overkroppen. Hver arm har 30 ben, ledd, muskler, nerver og blodårer. Mange av musklene er aktive under helt hverdagslige gjøremål.
Den frihetlig-demokratiske grunnordningen

**Den frihetlig-demokratiske grunnordningen** (ty. *freiheitliche demokratische Grundordnung*) er et begrep i tysk politikk. 

Begrepet brukes flere steder i den tyske grunnloven av 1949 (Grundgesetz) og henspiller på kjernestrukturen i alminnelige samfunnsorden. Det dreier seg bl.a. om 

* folkets rett til gjennom valg og bestemte organer å utøve statsmakten og å forme innholdet i rettsstaten, 
* at lovgivningen er begrenset av forfatningen og at den utøvende makt er bundet av lov og rett
* retten til å danne en politisk opposisjon
* muligheten til å oppløse regjeringen og dennes ansvar overfor parlamentet
* domstolenes uavhengighet
* utelukkelse av enhver utøvelse av vilkårlig makt eller vold
* respekt for menneskerettighetene

Det er i Tyskland straffbart å bekjempe den frihetlig-demokratiske grunnordningen. Partier som ønsker å avskaffe den frihetlig-demokratiske grunnordningen kan forbys. Dette har vært håndhevet gjennom flere forbud mot partier på ytre høyre og venstre fløy.
## Se også
* Tysklands politiske system
## Referanser
Per Hafslund

**Per Hafslund** (1918–1990) var en norsk zoolog, pedagog, fotograf og programleder i NRK.  Han utga flere bøker i zoologi.

Hans far var sønn av handelsreisende Eivind Hafslund og Margit. Han var gift med Ragnhild Ihle-Hansen (15. mai 1918–2006), datter av Erling Thomas Ihle-Hansen (1887–1957) og Olga Karoline Kåsa (1889–1975).

Hafslund vokste opp i Drammen og ble cand.real. i entomologi (1947) på en avhandling om barkbiller hvorpå han spesialiserte seg på skogsinsekter på Norges landbrukshøgskole.

Han var bosatt i Lier. Han startet karrieren som lærer og var lektor ved Drammen kommunale realskole 1947–1952 og ved Drammen offentlige høyere almenskole (nå Drammen videregående skole) 1952–1975. I denne perioden la han ned et stort arbeid for popularisering av zoologisk fagstoff. Han ble tilknyttet NRK radios skolekringkasting (1952) og lagde flere programserier.

I fjernsynets barndom i Norge ble han spesielt kjent for serien *[[Dyreliv på nært hold]]* (tyve episoder, regissert av Sverre Tinnå og ti episoder regissert av Are Fiva). Hafslund lanserte slimålen som nasjonaldyr i ''Nitimens'' kåring (1978), og ble i en parodi av Rolf Just Nilsen den som oppdaget *«skalleknarpen»*. En astma-sykdom avkortet hans lærervirke, men han fortsatte med radioprogram. Hafslund ledet over sytti episoder av den Prix Italia-nominerte serien *[[Naturprogram for små og store]]* i samarbeid med zoolog Karsten Edvardsen, programsekretær Knut Røe og tekniker John Andreas Hansen.

Gjennom sin innsats i fjernsyn ble Hafslund blant annet kjent for sin særegne omgang med naturen. Her kan nevnes at han kunne spise rå maur rett fra tua og koke tang fra fjæra. Han ble av flere kalt landets første TV-kjendis.

Hans samling av stillbilder ble arkivert i bildebyrået Samfoto som i 2011 ble en del av bildebyrået NTB Scanpix.

## Utvalgte bokutgivelser
* *Dyrebilder* (1957)
* *Naturens eventyr* (1962)
* *Dyr i kameraøyet*, Gyldendal (1964)
* *Norges dyr* (1980)

## Referanser


## Eksterne lenker
* Historiske opptak, Per Hafslund - NRK
Ekstremitet

**Ekstremitet** (fra latin *extremitas* i betydningen *det ytterste* eller *ytterste grense*) er en felles betegnelse for armer (de øvre eller fremre ekstremiteter) og ben (de nedre eller bakre ekstremiteter), hos dyr. Uttrykket beskriver også kjønnsorganet hos individer av hankjønn, så langt forplantningsorganet eksisterer som en forlengelse av kroppen. Det norske ordet lem har lignende betydning, men flertallsformen, *lemmer*, gir i større grad referanse til bevegelsesorganene.